laion/Wikipedia-Exotic huggingface dataset:
სამოქალაქო ავიაციის საერთაშორისო ორგანიზაცია

სამოქალაქო ავიაციის საერთაშორისო ორგანიზაცია (ICAO) არსებობს 1947 წლის 4 აპრილიდან. მისი ამოცანებისა და მიზნების, სტრუქტურისა და კომპეტენციის საწესდებო დებულებები მოცემულია ჩიკაგოს 1944 წლის კონვენციის მეორე ნაწილის გათვალისწინებით. ამასთან იკაო-ს ნორმები გვხვდება ჩიკაგოს 1944 წლის კონვეციის I და III ნაწილებში. ესაა იკაოს წესდების თავისებურება. საერთაშორისო სამოქალაქო ავიაციის სწრაფმა განვითარებამ ანუ სახელმწიფოთა სამოქალაქო ავიაციამ, რომლებიც დაკავებული იყვნენ საერთაშორისო საჰაერო მიმოსვლით, განაპირობა 1944 წლის ნოემბერში ჩიკაგოს კონფერენციაზე საერთაშორისო სამოქალაქო ავიაციის შესახებ კონვენციის დადება (1944 წლის ჩიკაგოს კონვენცია) და სამოქალაქო ავიაციის საერთაშორისო ორგანიზაციის (იკაო) დაარსება. ჩიკაგოს 1944 წლის კონვენციისა და იკაო-ს საქმიანობის ძირითადი მიზანია საერთაშორისო სამოქალაქო ავიაციის უსაფრთხო და მოწესრიგებულ განვითარება, თანაბარი შესაძლებლობის საფუძველზე საერთაშორისო საჰაერო მიმოსვლის გონივრულად და მომჭირნედ განხორციელება (1944 წლის ჩიკაგოს კონვენციის პრეამბულა). იკაოს მიერ შემუშავებული და მიღებული ტექნიკურ-იურიდიული მოთხოვნების მთავარი თავისებურებაა ის, რომ ისინი ტექნიკურ-იურიდიული ეტალონებია, რომლებსაც აქვს მორალურ-პოლიტიკური, მაგრამ არა იურიდიული მნიშვნელობა. სახელმწიფო, რომელიც ეთანხმება ამა თუ იმ სტანდარტს, რეკომენდებულ პრაქტიკას ან წესებს, ნებისმიერ დროს შეუძლია მათი უარყოფა, თუკი ამას საჭიროდ ჩათვლის. მაგრამ ვინაიდან იკაოს ბევრი ტექნიკურ-იურიდიული მითითება იძლევა საერთაშორისო ფრენების უსაფრთხოების საჭირო დონის გარანტიას, სახელმწიფოები ცდილობენ ზედმიწევნით შეასრულონ ისინი. მათი შესრულებისაგან თავის არიდება გარდაუვალად გამოიწვევს საერთაშორისო ფრენების უსაფრთხოების დონის შემცირებას. აი, ამიტომ ანიჭებენ სახელმწიფოები უპირატესობას იკაოს სტანდარტების შესრულებას. სასო-ს აქვს შვიდი რეგიონული ოფისი, რომელიც ცხრა რეგიონს განაგებს. 1. აზია და წყნარი ოკეანე, ბანგკოკი, ტაილანდი 2. ახლო აღმოსავლეთი, კაირო, ეგვიპტე 3. დასავლეთ და ცენტრალური აფრიკა, დაკარი, სენეგალი 4. სამხრეთ ამერიკა, ლიმა, პერუ 5. ჩრდილოეთ ამერიკა, ცენტრალური ამერიკა და კარიბის ზღვა, მეხიკო, მექსიკა 6. აღმოსავლეთ და სამხრეთ აფრიკა, ნაირობი, კენია 7. ევროპა და ჩრდილოეთ ატლანტის ოკეანე, პარიზი, საფრანგეთი  საფრანგეთი ალბერტ როპერი (1944-1951)  შვედეთი კარლ ლიუნგბერგი (1952-1959)  კანადა რონალდ მაკალისტერ მაკდონელი (1959-1964)  ჰოლანდია ბერნარდუს ტილმან ტვაითი (1964-1970)  ლიბანი ასად კოტაიტე (1970-1976)  საფრანგეთი ივ ლამბერი (1976-1988)  ინდოეთი შივინდერ სინგ სიდუ (1988-1991)  შვეიცარია ფილიპე როშატი (1991-1997)  ბრაზილია რენატო კლაუდიო კოსტა პერეირა (1997-2003)  ალჟირი ტაიებ შერიფი (2003-2009)  საფრანგეთი რეიმონდ ბენჯამინი (2009-დღემდე)  აშშ ედვარდ პირსონ ვორნერი (1947-1957)  არგენტინა ვალტერ ბინაგი (1957-1976)  ლიბანი ასად კოტაიტე (1976-2006)  მექსიკა რობერტო კობე გონსალესი (2006-დღემდე) დავით გეფერიძე, საერთაშორისო საჰაერო სამართალი, გვ. 154-165, თბ., 2009, გამომცემლობა „მერიდიანი“. ICAO-ს მთავარი საიტი(ინგლისური/ფრანგული) ICAO-ს ევროპის რეგიონული საიტი დაარქივებული 2010-02-27 საიტზე Wayback Machine. აეროპორტების საძიებელი კოდების მიხედვით დაარქივებული 2012-01-07 საიტზე Wayback Machine.
საჰაერო სამართალი

საქართველოს საჰაერო სამართალი — იმ სამართლებრივ ნორმათა ერთობლიობა, რომლებიც აწესრიგებს საჰაერო სივრცის გამოყენებას, საჰაერო მიმოსვლას და უზრუნველყოფს მათ უსაფრთხოებას. საჰაერო სამართალი, რომლის ნორმები განმტკიცებულია ეროვნული (შინასახელმწიფო) კანონმდებლობით, საერთაშორისო ხელშეკრულებებითა და ჩვეულებებით, შედგება ეროვნული საჰაერო სამართალის საერთაშორისო-კერძო საჰაერო სამართლისა და საერთაშორისო-საჯარო საჰაერო სამართლისაგან (საერთაშორისო-საჯარო საჰაერო სამართლის ჩვეულებრივ, საერთაშორისო საჰაერო სამართალს უწოდებენ). ეროვნულ და საერთაშორისო საჰაერო სამართლის ძირითადი პრინციპებია თითოეული სახელმწიფოს ტერიტორიულ ფარგლებში მის საჰაერო სივრცეზე სრული და განსაკუთრებული სუვერენიტეტის პრინციპი — ტერიტორიული ზღვის ჩათვლით; საჰაერო მიმოსვლის უსაფრთხოების უზრუნველყოფის, აგრეთვე ღია ზღვის, ანტარქტიკისა და საერთაშორისო სრუტეების საჰაერო სივრცეში ფრენის თავისუფლების პრინციპი. ფრენის დროს აუცილებელია საერთაშორისო სამართლის ნორმების დაცვა. მნიშვნელოვანია აგრეთვე ეროვნული საჰაერო სამართლის ის ნორმები, რომლებიც აწესრიგებენ მგზავრების, ტვირთის და სხვა საჰაერო კომერციულ გადაზიდვებთან დაკავშირებულ ურთიერთობებს, ორგანიზაციებს და მოქალაქეებს შორის ასეთსავე საკითხებზე სხვადასხვა ქვეყნის ორგანიზაციებსა და მოქალაქეებს შორის. ურთიერთობების მოწესრიგება უმთავრესად ხდება საერთაშორისო კერძო საჰაერო სამართლით. საერთაშორისო საჰაერო სამართლის მნიშვნელოვან წყაროდ ითვლება სათანადო მრავალმხრივი კონვენციები, კერძოდ, ჩიკაგოს კონვენცია საერთაშორისო სამოქალაქო ავიაციის შესახებ (1944) და ორმხრივი შეთანხმებანი ჩიკაგოს კონვენციის საფუძველზე მოქმედებს სამოქალაქო ავიაციის საერთაშორისო ორგანიზაცია, რომელიც ადგენს ერთიან საფრენოსნო-ტექნიკურ ნორმებსა და სხვ. დავით გეფერიძე, ”საერთაშორისო საჰაერო სამართალი”, თბ.2009, გამომცემლობა „მერიდიანი“, გვ. 421-423 დეკანოზოვი რ., ქართული საბჭოთა ენციკლოპედია, ტ. 9, თბ., 1985. — გვ. 260.
ელ-არიში

ელ-არიში (არაბ. العريش) — ქალაქი ეგვიპტეში. მდებარეობს ქვეყნის ჩრდილოეთ ნაწილში, სინის ნახევარკუნძულზე. ჩრდილოეთ სინის მუჰაფაზის ადმინისტრაციული ცენტრი. გაშენებულია ხმელთაშუა ზღვის ნაპირებზე. ელ-არიში 344 კილომეტრითაა დაცილებული ქვეყნის დედაქალაქ კაიროს. 2006 წლის მონაცემებით მისი მოსახლეობა 141 595 ადამიანს შეადგენდა. ეგვიპტის ქალაქები ვიკისაწყობში არის გვერდი თემაზე: ელ-არიში ელ-არიში
ილარიონი (კათოლიკოსი)

ილარიონი — საქართველოს (ქართლის) კათოლიკოსი დაახლოებით IX საუკუნის I ნახევარში. მოღვაწეობდა გრიგოლ ხანძთელის დროს მიძნაძორის მონასტერში (ისტორიული კლარჯეთი). იყო წყაროსთავის მონასტრის მაშენებელი და წინამძღვარი. ლომინაძე ბ., ქსე, ტ. 5, გვ. 105, თბ., 1980 მეტრეველი, როინ. (რედ.), საქართველოს კათოლიკოს-პატრიარქები, თბ.: „ნეკერი“, 2000.
აბიდოსი (ეგვიპტე)

აბიდოსი (არაბ. أبيدوس) — ძველი ეგვიპტის „საღვთო ქალაქი“ და ერთ-ერთი უმნიშვნელოვანესი არქეოლოგიური ძეგლი თანამედროვე ეგვიპტის სუჰაგის პროვინციაში, უდაბნოში, მდინარე ნილოსის დასავლეთ ნაპირზე, ქალაქ ელ-ბალუანის მახლობლად. აბიდოსი წარმოადგენდა ევიპტის პირველი ორი დინასტიის ფარაონთა განსასვენებელს და მოგვიანებით ოსირისის კულტის ცენტრს. ოსირისის ტაძარზე აბიდოსში განსაკუთრებით თუთმოს III და რამსეს III ზრუნავდნენ. ზოგიერთ ფარაონს აქ კენოტაფიც ჰქონდა. აღსანიშნავია აბიდოსის ერთ-ერთი ულამაზესი ძეგლი — სეთი I-ის ტაძარი, რომელშიც აღმოჩნდა ე.წ. აბიდოსის მეფეთა სია, ვრცელი რელიეფი, რომელზეც სეთი და მისი ვაჟი რამსეს II ძღვენს სწირავენ 76 გარდაცვლილი წინამორბედის კარტუშს. ქართული საბჭოთა ენციკლოპედია, ტ. 1, თბ., 1975. — გვ. 28. აბიდოსი (ეგვიპტე) — სტატია ენციკლოპედია ბრიტანიკიდან (ინგლისური) Ayrton, Edward Russell; William Matthew Flinders Petrie (1904). Abydos. Offices of the Egypt Exploration Fund.  Harvey, Stephen (Spring 2004). „New Evidence at Abydos for Ahmose's funerary cult“. Egyptian Archaeology. EES. 24. Murray, Margaret Alice; Joseph Grafton Milne, Walter Ewing Crum (1904). The Osireion at Abydos, reprint edition, June 1989, B. Quaritch. ISBN 1854170414.  Abydos. Digital Egypt. UCL. ციტირების თარიღი: 2008-01-15. Encyclopædia Britannica Online, "Abydos" search: EncBrit-Abydos, importance of Abydos. The Mortuary Temple of Seti I at Abydos დაარქივებული 2015-09-23 საიტზე Wayback Machine. University of Pennsylvania Museum excavations at Abydos
ევროპის დაისი

ევროპის დაისი (გერმ. Der Untergang des Abendlandes) — ოსვალდ შპენგლერის ორტომიანი ფილოსოფიური შრომა, რომლის პირველი ტომი გამოქვეყნდა 1918 წელს. შპენგლერმა გადახედა ნაშრომს 1922 წელს და გამოაქვეყნა მეორე ტომი სახელწოდებით „მსოფლიო ისტორიის პერსპექტივები“ 1923 წელს. თავის ნაშრომში შპენგლერი აღნიშნავდა, რომ არ არსებობს ისტორიის ლინეალური პროგრესი. შპენგლერი მიუთითებდა „მაღალი კულტურების“ (ეგვიპტური, ბაბილონური, ინდური, ბერძნულ-რომაული, ჩინური და ა.შ.) ბედს, და ამბობდა, რომ ისინი იბადებიან (მცენარეებივით — განსაზღვრულ მიწაზე), და კვდებიან, როდესაც სრულად ახორციელებენ თავიანთ შესაძლებლობებს. ისტორია ასეთი კულტურების „კოლექტიური ბიოგრაფიაა“. სრული ტექსტი (გერმანული) ↑ ოსვალდ შპენგლერი // ენციკლოპედიური ლექსიკონი
ელ-ალამაინი

ელ-ალამაინი (არაბ. العلمين) — ქალაქი ეგვიპტეში. მდებარეობს ქვეყნის ჩრდილოეთ ნაწილში და გაშენებულია ხმელთაშუა ზღვის სანაპიროზე. მატრუჰის მუჰაფაზის მნიშვნელოვანი დასახლებული პუნქტი. ელ-ალამაინიდან 106 კილომეტრში მდებარეობს ალექსანდრია, 240 კილომეტრში კი ქვეყნის დედაქალაქი კაირო. 2007 წლის მონაცემებით ქალაქში 7 397 ადამიანი ცხოვრობდა. მეორე მსოფლიო ომის პერიოდში ელ-ალამაინის ტერიტორიაზე მნიშვნელოვანი ბრძოლები იმართებოდა, რომელთაგანაც აღსანიშნავია 1942 წლის 1-27 ივლისის ბრძოლები. ეგვიპტის ქალაქები ელ-ალამაინი ვიკისაწყობში არის გვერდი თემაზე: ელ-ალამაინი
ფედერალური სარეზერვო სისტემა

ფედერალური სარეზერვო სისტემა (ინგ.: Federal Reserve System ან ფედერალური რეზერვი, the Federal Reserve; არაფორმ.: The Fed) ცენტრაული საბანკო სისტემაა აშშ-ში. ფედერალური სარეზერვო სისტემა შედგება ცენტრალური მმართველთა საბჭოსგან ვაშინგტონში (კოლუმბიის ოლქი), თორმეტი ფედერალური სარეზერვო ბანკისგან მდებარე ქვეყნის უდიდეს ქალაქებში, მრავალრიცხოვანი წევრი ბანკებისა და სხვა დაწესებულებებისგან. ამჟამად ფედერალური რეზერვის მმართველთა საბჭოს თავმჯდომარეა ჯერომ პაუელი. ფედერალური სარეზერვო სისტემა დაარსდა 1913 წელს აშშ-ის სენატის ფედერალური რეზერვის აქტით. ის შეიცავს რვიდან თორმეტამდე რეგიონულ სარეზერვო ბანკების სისტემას, რომლებიც მისი კომერციული წევრი ბანკების მფლობელობაშია და იმართება ფედერალური რეზერვის საბჭოს მიერ. საბჭო და მისი თავმჯდომარე პრეზიდენტის მიერ ინიშნება და მათ სენატი ამტკიცებს. ფედერალური რეზერვის ოფიციალური საიტი
ახმიმი

ახმიმი (არაბ. اخميم) — ქალაქი ეგვიპტეში. მდებარეობს ქვეყნის ცენტრალურ ნაწილში. სუჰაგის მუჰაფაზის მნიშვნელოვანი დასახლებული პუნქტი. გაწოლილია ნილოსის ხეობაში. ქალაქი 4 კილომეტრითაა დაცილებული სუჰაგის მუჰაფაზის ადმინისტრაციულ ცენტრ სუჰაგს. 2006 წლის მონაცემებით ქალაქში 98 469 ადამიანი ცხოვრობდა. ეგვიპტის ქალაქები სუჰაგის მუჰაფაზა ↑ Cities in Egypt: 2005 Population Estimates
6 ოქტომბერი (ქალაქი)

6 ოქტომბერი — ქალაქი ეგვიპტეში. 6 ოქტომბრის მუჰაფაზის ადმინისტრაციული ცენტრი. მდებარეობს ქვეყნის ჩრდილოეთ ნაწილში. 6 ოქტომბერი 17 კილომეტრითაა დაცილებული გიზას, ხოლო 32 კილომეტრით ქვეყნის დედაქალაქ კაიროს. 2006 წლის მონაცემებით ქალაქში 500 000 ადამიანი ცხოვრობდა. ↑ "To Catch Cairo Overflow, 2 Megacities Rise in Sand" The New York Times 24 აგვისტო, 2010. ↑ http://www.emporis.com/city/6th-of-october-city-egypt
საზანდარი

საზანდარი (სპარს. საზანდე მუსიკოსი) — ხალხურ საკრავთა ანსამბლი აზერბაიჯანში, სომხეთსა და საქართველოში, აგრეთვე ირანსა და სხვა აღმოსავლეთ ქვეყნებში. შედგება თარისაგან, ქამანჩისა და დოლისაგან (დოლზე დამკვრელი ამასთანავე მომღერალიცაა — ხანენდე). საზანდარი,აგრეთვე საზის დამკვრელსაც ჰქვია. „საქართველოს მეფის საზანდარი ვარ“ (საიათნოვა) ვიკისაწყობში არის გვერდი თემაზე: საზანდარი ქსე, ტ. 8, გვ. 644, თბ., 1984
იროდიონ სონღულაშვილი

იროდიონ თომას ძე სონღულაშვილი (დ. 22 დეკემბერი, 1880, დიღომი ― გ. 7 იანვარი, 1958,თბილისი) — ქართველი ხელოვნებათმცოდნე, საზოგადო მოღვაწე, მწერალი. საქართველოს სსრ ხელოვნების დამსახურებული მოღვაწე (1944). დაიბადა გლეხის ოჯახში. საშუალო განათლება მიიღო თბილისში, სათავადაზნაურო გიმნაზიაში. 1903 წლის აგვისტოში გაემგზავრა ოდესაში, სადაც დაამთავრა ნოვოროსიის უნივერსიტეტის ფიზიკა-მათემატიკის ფაკულტეტის ბუნებისმეტყველების განყოფილება (ტექნიკური ქიმიის სპეციალობით). უნივერსიტეტის დასრულების შემდეგ დაბრუნდა თბილისში. მთელი ცხოვრება ხელოვნების სამსახურში გაატარა. 1909 წლის ოქტომბერში მუშაობა დაიწყო საქართველოს საისტორიო და საეთნოგრაფიო საზოგადოებაში. 1910 წელს გახდა საზოგადოების საბჭოს წევრი. იყო საზოგადოების მდივანი. მეგობრობდა საზოგადოების თავმჯდომარე ექვთიმე თაყაიშვილთან. 1917 წლის 4-20 ივნისს მონაწილეობდა ეროვნულ-დემოკრატიული პარტიის დაფუძნებაში, არჩეულ იქნა მის პრეზიდიუმში და იყო პარტიის ხაზინადარი. 1929 მუშაობდა საქართველოს სახელმწიფო მუზეუმის საისტორიო და საეთნოგრაფიო განყოფილების გამგედ, 1931-იდან - ძველი ქართული ხელოვნების და ისტორიის განყოფილების გამგის თანაშემწედ, 1934-იდან - ხელოვნების მუზეუმის ("მეტეხი") მცირე ხელოვნების განყოფილების გამგედ. 1953-იდან - საქართველოს ხელოვნების მუზეუმის სეიფის გამგედ. მისი შრომები, რომელთა მხოლოდ ნაწილია გამოქვეყნებული, ეხება უმეტესად ქართული მცირე და დეკორატიული ხელოვნების ნიმუშებს (კერძოდ, ტიხრული მინანქარი), ეთნოგრაფიის საკითხებს. სონღულაშვილის გარდაცვალების შემდეგ გამოქვეყნდა მისი ისტორიული რომანი "მირანდუხტ იადხმობილი". ჩხარტიშვილი ა., ქართული საბჭოთა ენციკლოპედია, ტ. 9, თბ., 1985. — გვ. 474. სონღულაშვილი ვ. „სონღულაშვილები“ — თბილისი, 2007
სუფი აბუ ტალიბი

სუფი აბუ ტალიბი (არაბ. صوفى أبو طالب; დ. 27 იანვარი, 1925 — გ. 21 თებერვალი, 2008) — ეგვიპტის პრეზიდენტის მოვალეობის შემსრულებელი რვა დღის განმავლობაში, 1981 წლის 6 ოქტომბრიდან 14 ოქტომბრამდე, ეგვიპტის მესამე პრეზიდენტის, ანვარ სადათის პოლიტიკურ მოტივებზე დამყარებული მკვლელობის შემდეგ. მის მკვლელობამდე, სუფი აბუ ტალიბი იყო სახალხო ასამბლეის სპიკერი 1978 წლის 4 ნოემბრიდან 1983 წლის 4 ნოემბრამდე. Reuters Africa: Former acting president of Egypt dies in Malaysia დაარქივებული 2009-03-26 საიტზე Wayback Machine.
საზღავი

საზღავი, საზღაო, საზღავო — ძველი ქართული იურიდიული ტერმინი, რომლითაც აღინიშნებოდა: გადასახად-გამოსაღები; ფასის ნახევარი, რომელსაც „სამოყალნო“ ანუ საბეგრო ადგილ-მამულის ფასდაკლებით გაყიდვის შემთხვევაში შეფასებისას „Vამოუშვებდნენ“ (სრულ ფასს დააკლებდნენ); ქონებრივი სასჯელი, რომელიც დამნაშავეს მარტივი ქურდობის (კერძოდ, ცხენის პირველად მოპარვისა) და მსუბუქი დაჭრისათვის ეკისრებოდა. ასეთი საზღაურების მიღებას „საზღავად აღება“ ერქვა. „ეკლესიის კაცთა“ დაზარალების შემთხვევაში საზღავს ეკლესია ჩაიბარებდა. პარვის საზღავი იგივე იყო, რაც საზღაური შვიდეული. მიწის ნაკვეთს საზღავად მოწმეთა თანდასწრებით იღებდნენ. საზღავად აღებულ სახლს კაბალა დაედებოდა. დოლიძე ი., ძველი ქართული სამართალი, თბ., 1953, გვ. 206, 363; ჯავახიშვილი ივ., ქართული სამართლის ისტორია, წგნ. 2, ტფ., 1929; ფუტკარაძე ი., ქსე, ტ. 8, გვ. 652, თბ., 1984
ტრიტონი (გვარი)

ტრიტონი (ლათ. Triturus) — კუდიანი ამფიბიების გვარი სალამანდრისებრთა ოჯახისა. მათი სხეულის სიგრძე 18 სმ აღწევს. მათი სხეული გვერდებიდან შებრტყელებულია. კუდი თევზის კუდის ფარფლს მოგვაგონებს. ფეხები მოკლე და სუსტი აქვთ. ცნობილია 10 სახეობა. გავრცელებული არიან ევროპაში, აზიის მრავალ ადგილას. ზამთარს ატარებენ ხმელეთზე: მღრღნელების სოროებში, ხის კუნძების, მორების ან ქვების ქვეშ. გაზაფხულობით გადადიან წყალსატევში, სადაც მრავლდებიან. ახასიათებთ შინაგანი განაყოფიერება. ლარვას გარდაქმნა 3—5 თვემდე გრძელდება. იკვებებიან მცირე ზომის კიბოსნაირებით, მწერებითა და მათი მატლებით, ჭიებით. საქართველოში გვხვდება 3 სახეობა, მათ შორის მცირეაზიური ტრიტონის ერთ-ერთი ქვესახეობა — ქედიანი მცირეაზიური ტრიტონი (Triturus vittatus ophryticus), რომელიც აღწერილია თბილისის მიდამოებში, როგორც უნიკალური ქვესახეობა, შეტანალია საქართველოს წითელ წიგნში. ჯანაშვილი ა., ქართული საბჭოთა ენციკლოპედია, ტ. 10, თბ., 1986. — გვ. 54.
კენა

კენა (არაბ. قنا) — ქალაქი ეგვიპტეში. ქალაქი მდებარეობს ცენტრალურ ეგვიპტეში. კენაში ჩამოედინება მდინარე ნილოსი. ქალაქი 70 კილომეტრითაა დაცილებული ქალაქ ლუქსორს. კენას მცხოვრებთა რაოდენობა 2006 წლის მიხედვით 206 83 ადამიანს შეადგენს. ქალაქი კენას საგუბერნატოროს ადმინისტრაციული ცენტრია. Early Morning Qena - A Short Film on Qena
ჰელუანი

ჰელუანი — ქალაქი ჩრდილოეთ ეგვიპტეში. ჰელუანი მოქცეულია მდინარე ნილოსის დელტაში. აქ მდებარეობს ჰელუანის უნივერსიტეტი. ჰელუანის მცხოვრებთა რაოდენობა 2006 წლის მიხედვით 643,327 ადამიანს შეადგენს. ქალაქი ჰელუანის საგუბერნატოროს ადმინისტრაციული ცენტრია. Halwan, Egypt დაარქივებული 2008-07-27 საიტზე Wayback Machine.
მუჰამედ ნაგიბი

მუჰამედ ნაგიბი (არაბ. محمد نجيب; დ. 20 თებერვალი, 1901 — გ. 29 აგვისტო, 1984) — ეგვიპტის პირველი პრეზიდენტი, ქვეყნის სათავეში იდგა 1953 წლის 18 ივნისიდან 1954 წლის 14 ნოემბრამდე. გამალ აბდელ ნასერისთან ერთად, იგი იყო 1952 წლის ეგვიპტის რევოლუციის ერთ-ერთი მთავარი ლიდერი, რომელმაც დაამხო მუჰამედ ალის დინასტიის მმართველობა ეგვიპტესა და სუდანში. ნასერისთან აზრთა სხვადასხვაობის გამო იგი იძულებული გახდა წასულიყო სამსახურიდან და შემდგომი 18 წელი გაატარა პატიმრობაში, მანამ პრეზიდენტმა ანვარ ელ-სადათმა არ გაათავისუფლა იგი 1972 წელს. ვიკისაწყობში არის გვერდი თემაზე: მუჰამედ ნაგიბი დავიწყებული პრეზიდენტი დაარქივებული 2005-10-30 საიტზე Wayback Machine.
სალამანკის პროვინცია

სალამანკა — პროვინცია დასავლეთ ესპანეთში, ავტონომიური გაერთიანების, კასტილია და ლეონის დასავლეთ ნაწილში. შემოსაზღვრულია შემდეგი პროვინციებით: სამორა, ვალიადოლიდი, ავილა და კასერესი. მას ასევე ესაზღვრება პორტუგალია. პროვინციაში ცხოვრობს 353,110 კაცი (2006 წლის მონაცემებით), რომლის 45% ცხოვრობს მის დედაქალაქ სალამანკაში. პროვინციაში არის 362 მუნიციპალიტეტი, რომლის ნახევარზე მეტი სოფელია 300 კაცზე ნაკლები მოსახლით.
თამუნა ნიკოლაძე

თამუნა ნიკოლაძე (დ. 17 ივნისი, 1978, თბილისი, საქართველოს სსრ, სსრკ) — „თავისუფალი თეატრის“ მსახიობი. დაამთავრა თბილისის შოთა რუსთაველის სახელობის თეატრალური უნივერსიტეტისა დრამისა და კინოს სამსახიობო ფაკულტეტი 1999 წელს. ფართო მაყურებლისათვის ცნობილია ასევე პოპულარული ტელესერიალით „შუა ქალაქში“. მისი როლები მკვეთრად განსხვავდება ერთანეთისაგან, მას შეუძლია როგორც კომედიური, ასევე ტრაგიკული როლების მორგება. 2005: „დედა“ (ლიზა) რეჟ. ნიკა გელაშვილი 2008: „იდიოტოკრატია“ (ელენე) რეჟ. ავთანდილ ვარსიმაშვილი 2009: „ყველაფერი კარგად იქნება“ (ტერორისტი ქალი) რეჟ. ავთანდილ ვარსიმაშვილი 2011: „ისპაჰან – ბათუმი“ რეჟ. ავთანდილ ვარსიმაშვილი „მონადირე“ „ივანოვი“ რეჟ. გიორგი შალუტაშვილი ავთო ვარსიმაშვილი „სხვების ცხოვრება“ რეჟ. ავთო ვარსიმაშვილი „აჩრდილები“ „ვარიაციები პატრიოტიზმის თემაზე“ „ბავშვის თვალებით“ „პეპი გრძელი წინდა“ „მშვენიერი ქართველი ქალი“ „ბინა ყიფშიძის ქუჩაზე“ „იდიოტოკრატია“ „კავკასიური ცარცის წრე“ რეჟ. ავთო ვარსიმაშვილი ავთანდილ ვარსიმაშვილი „ვალსი ძილის წინ“ რეჟ. ავთო ვარსიმაშვილი ჰენრიკ იბსენი „თოჯინების სახლი“ რეჟ. ვანო ხუციშვილი ვანო ხუციშვილი „რა დროს შექსპირია?!“ რეჟ. ვანო ხუციშვილი ავთო ვარსიმაშვილი „ღმერთო დაგვიფარე ჩვენ და ადამიანები“ რეჟისორები ავთო ვარსიმაშვილი, ნიკო გომელაური უილიამ შექსპირი „რიჩარდ III“ რეჟ. ავთო ვარსიმაშვილი „აქ ამ სავანეში“ რეჟ. თემურ ჩხეიძე ასევე ბავშვობაში მას აქვს „მარჯანიშვილის თეატრში“ ნათამაშები სპექტაკლი „საქართველოს უკანასკნელი დედოფალი“ ამ სპექტაკლში პატარა თამუნა ნიკოლაძე და ჯაბა კილაძე ერთად მონაწილეობდნენ. თამუნა ნიკოლაძე კინოფილმების ინტერნეტ-მონაცემთა ბაზაში თამუნა ნიკოლაძე [დაარქივებული] — ეროვნული ფილმოგრაფია თამუნა ნიკოლაძე დაარქივებული 2020-10-01 საიტზე Wayback Machine. თავისუფალი თეატრის საიტზე
ქაფრ-ელ-შაიხი

ქაფრ-ელ-შაიხი (არაბ. كفر الشيخ) — ქალაქი ჩრდილოეთ ეგვიპტეში. მოქცეულია მდინარე ნილოსის დელტაში. ქალაქი 134 კილომეტრითაა დაცილებული ქვეყნის დედაქალაქ კაიროს. ქაფრ-ელ-შაიხის მცხოვრებთა რაოდენობა 2006 წლის მიხედვით 147 380 ადამიანს შეადგენდა. ქალაქი ქაფრ-ელ-შაიხის მუჰაფაზის ადმინისტრაციული ცენტრია. ↑ Central Agency for Public Mobilization and Statistics, Egypten. Accessed 11 November 2006.
ელ-ტური

ელ-ტური (არაბ. الطور) — ქალაქი ეგვიპტეში. მდებარეობს სინაის ნახევარკუნძულზე, სუეცის ყურის სანაპიროზე, სამხრეთ სინაის საგუბერნატოროს ადმინისტრაციული ცენტრი. 100 კილომეტრითაა დაცილებული ქალაქ შარმ-ელ-შეიხს. ელ-ტურს გააჩნია თავისი აეროპორტი და მცირე პორტი. 2007 წლის მონაცემებით ქალაქში ცხოვრობდა 16 129 ადამიანი. ეგვიპტის ქალაქები [1] დაარქივებული 2006-08-31 საიტზე Wayback Machine.
მუზუნგუ

მუზუნგუ (Muzungu) — სიტყვა, რომელმაც აღმოსავლეთ, ცენტრალური და სამხრეთ აფრიკის მრავალ ბანტუს ენაზე „თეთრი ადამიანის“ მნიშვნელობა შეიძინა. ადგილმდებარეობის მიხედვით ამ სიტყვის რამდენიმე ვარიაცია არსებობს. ამ რეგიონში ნებისმიერ ღია ფერის კანიან არააზიელ ადამიანს შეიძლება მზუნგუ/მუზუნგუ ეწოდოს. კუთვნილებითი კიზუნგუ ან ჩიზუნგუ პირდაპირი მნიშვნელობით ნიშნავს „თეთრი ხალხის“. ამჟამად მან „თეთრი ხალხის ენის“ მნიშვნელობა შეიძინა, რაც მეტწილად ინგლისურ ენას ნიშნავს, ვინაიდან ამ ენას იყენებენ ძირითადად თეთრკანიანები აღმოსავლეთ აფრიკაში. თუმცა ის შეიძლება გამოყენებულ იქნას ნებისმიერი ევროპული ენისთვის. სიტყვის ეტიმოლოგია მომდინარეობს სავარაუდოდ სიტყვების ზუნგუკა, ზუნგუშა, მზუნგუკაჯი — რაც ნიშნავს „ის, ვინც გარშემო მოძრაობს (ან ბევრს მოძრაობს)“ და სავარაუდოდ მიუთითებდა იმ ევროპელ ვაჭრებზე, რომლებიც აღმოსავლეთ აფრიკის ქვეყნებში მოგზაურობდნენ XVIII საუკუნეში. სიტყვა „თეთრი ადამიანის“ სინონიმი გახდა ამ ვაჭართა კანის ფერის გამო. თუმცა ადგილობრივი ხალხისთვის ევროპელთა კანის ფერი უფრო მოწითალო ან ვარდისფერთან ასოცირდებოდა. მაგალითისთვის კინიარუანდასა და კირუნდიში თეთრკანიანები ასევე ცნობილია სახელით რუტუკუ, რაც წითელს ნიშნავს. თუმცა ფორმალურად ამ სახელს არ იყენებენ, ვინაიდან თავსართი რუ- მას კნინობით მნიშვნელობას ანიჭებს.
ლეონ ჯექსონი

ლეონ ჯექსონი (Leon Jackson; დ. 30 დეკემბერი, 1988) — შოტლანდიელი მომღერალი, რომელმაც გაიმარჯვა ბრიტანულ ტელეშოუში The X Factor 2007 წელს. სიმღერა, რომელმაც მას გამარჯვება მოუტანა, "When You Believe", როგორც სინგლი გამოვიდა 2007 წლის დეკემბერში და #1 ადგილი დაიკავა ორივე UK-ის და ირლანდიის მუსიკალურ ჰიტ აღლუმებში.
მაგინდანაოს ხოცვა-ჟლეტა

მაგინდანაოს ხოცვა-ჟლეტა ეწოდება 2009 წლის 23 ნოემბერს ფილიპინებში, მაგინდანაოს პროვინციაში მომხდარ მასობრივ პოლიტიკურ მკვლელობას, რომელსაც ორმოცდასამი ადამიანი ემსხვერპლა დაღუპულები იყვნენ ადგილობრივი პოლიტიკოსის, ქალაქ ბულუანის მერის, ისმაელ მანგუდადატუს ნათესავები და საარჩევნო შტაბის წევრები, ასევე რამდენიმე ჟურნალისტი, რომელსაც პროვინციის გუბერნატორის წინასაარჩევნო პროცესი უნდა გაეშუქებინათ. ისინი დახოცეს მანგუდადატუს პოლიტიკური მოწინააღმდეგის, დატუ ანდალ ამპატუანის მომხრეებმა, რომელთა შორისაც იყვნენ როგორც ადგილობრივი პოლიციის თანამშრომლები, ასევე სამოქალაქო პირები.. ფილიპინების პრეზიდენტმა გლორია აროიომ მაგინდანაოსა და მიმდებარე დასახლებულ პუნქტებში საგანგებო მდგომარეობა გამოაცხადა. ევროკავშირმა დაგმო მომხდარი და ფილიპინების მთავრობას შემთხვევის დაუყოვნებელი გამოძიებისკენ მოუწოდა. როგორც ადგილობრივი პოლიტიკოსები აცხადებენ, მომხდარმა შეიძლება ხელი შეუწყოს 2010 წელს დაგეგმილი საპრეზიდენტო არჩევნების გადადებას ↑ დაარქივებული ასლი. დაარქივებულია ორიგინალიდან — 2009-11-26. ციტირების თარიღი: 2009-11-26. ↑ http://www.philstar.com/Article.aspx?articleId=526314&publicationSubCategoryId=63[მკვდარი ბმული] ↑ http://www.gmanews.tv/story/177728/maguindanao-killing-fielმd-death-toll-rises-to-46-afp ↑ http://www.philstar.com/Article.aspx?articleId=526603&publicationSubCategoryId=63[მკვდარი ბმული]
პრეზიდენტი

პრეზიდენტი — ტიტული, რომელსაც ატარებენ ქვეყნების, ორგანიზაციების, კომპანიების, სასწავლებლების პირველი პირები. ეტიმოლოგიურად პრეზიდენტი ნიშნავს პიროვნებას, რომელიც თავმჯდომარის ფუნქციას ასრულებს (ლათინურად: prae (წინ, თავში) + sedere (ჯდომა)). მისი თავდაპირველი მნიშვნელობა იყო შეხვედრების, ცერემონიების გაძღოლა, ამჟამად ის უპირატესად თანამდებობის პირთან ასოცირდება, რომელსაც აღმასრულებელი ხელისუფლება აქვს. პრეზიდენტის, როგორც სახელმწიფოს მეთაურის, ძალაუფლების ხარისხი ვარირებს ქვეყნიდან ქვეყანაში, ზოგიერთ ქვეყანაში მას დიდ ძალაუფლება აქვს მინიჭებული, მაგალითად აშშ-ში, საფრანგეთში, ზოგიერთში კი ნომინალური (გერმანია, იტალია). საქართველოს პრეზიდენტი აზერბაიჯანის პრეზიდენტი აშშ-ის პრეზიდენტი გერმანიის პრეზიდენტი ესტონეთის პრეზიდენტი თურქეთის პრეზიდენტი ირანის პრეზიდენტი ისრაელის პრეზიდენტი ნიკარაგუის პრეზიდენტი რუსეთის პრეზიდენტი საფრანგეთის პრეზიდენტი სომხეთის პრეზიდენტი უკრაინის პრეზიდენტი ევროკომისიის პრეზიდენტი ევროპის პარლამენტის პრეზიდენტები პრეზიდენტი — სტატია ენციკლოპედია ბრიტანიკიდან (ინგლისური)